cyanic-selkie/wikianc huggingface dataset:
Римско Царство
Внатрешни судири во Римската држава
Воените походи придонеле за уште поголемо раслојување на населението на богати и сиромашни. Офицерите се враќале со огромен плен на бродови и на коли, а војниците во торби и во кесиња. Намесниците пак, даночниците и чиновниците во новите провинции преку разни злоупротеби земале не колку што треба, туку колку што ќе најдат. Бројот на робовите нагло се зголемил и имало бесплатна работна сила за огромните земјишни имоти на римската аристократија, наречени латифундии. Нивните поевтини производи направени со бесплатен робовски труд безмилосно им конкурирале на поскапите производи на селаните и занаетчиите, па тие осиромашувале и пропаѓале. Политичките прилики во државата нагло се влошиле со селските бунтови и барања за аграрна реформа, заканувајки се да прераснат во граѓанска војна.
Со освојувачките војни на римската држава нагло се зголемил бројот на робовите. Од нив, во особено незавидна положба биле т.н. гладијатори, коишто биле специјално обучувани за меѓусебни борби или за борби со диви ѕверови во арената заради задоволување и забава на публиката. Токму тие и го кренале големото востание на робовите предводено од Спартак што траело од 73 до 71 година пред н.е. Тоа се проширило на цела Јужна Италија. Римјаните очекувале напад на Рим, но намерата на востаниците била да ја напуштат Италија кон своите родни краеви. Ова најмасовно робовско востание во светската историја било крваво задушено. Но тоа длабоко ја разнишало римската држава.
За да го стишат гневот и незадоволството на сиромашните римски граѓани, вештите римски политичари и извршиле воена реформа и граѓанската војска што била распуштена по секоја војна била земена со наемничка војска.
Положбата на селаните и робовите
Селаните биле најбројно слободно население во римската држава. Тие учествувале во војните што ги водел Рим. Служеле во пешадијата. Поради долгите војни, нивите и полињата на селаните често останувале необработени. Нивните производи се продавале евтино на пазарот. За да преживеат, селаните се задолжувале кај побогатите. Кога не можеле да го вратат долгот, биле принудени да ја отстапат својата земја и заминувале да бараат работа во градовите.
Робовите се наоѓале во најтешка положба во државата. По успешните освојувачки војни, нивниот број многу се зголемил. Најмногу робови имале богатите Римјани. Робовите биле слабо хранети и облекувани. Ги работеле најтешките работи. Посебен вид робови биле државните робови, наречени гладијатори. Тие биле млади и силни робови, кои во посебни школи учеле да се борат. Потоа за забава на Римјаните се бореле до смрт меѓу себе или со диви животни.
Востанието на Спартак
Незадоволни од својата тешка положба, робовите во римската држава често се кревале на востанија. Римската власт ги задушувала овие востанија и сурово ги казнувала робовите-востаници. Најпознато и најголемо било востанието под водство на Спартак, во првиот век пред н.е. Спартак бил гладијатор. Со уште седумдесетина робови-гладијатори, тој успеал да избега и да се засолни на планината Везув. На востаниците почнале да им се приклучуваат голем број робови и селани. Под водството на Спартак, востаниците успеале неколкупати да ја победат римската војска. Востанието се раширило и во северниот и јужниот дел на Апенинскиот Полуостров. Но, востаниците не биле сложни и единствени. Еден дел од нив се одвоиле од Спартак. Римјаните успеале лесно да ги победат разединетите востаници. Во решавачката битка, што се одиграла во Јужна Италија, востаниците биле поразени. Спартак загинал во битката, заедно со голем број востаници. Околу 6000 заробени востаници биле казнети со смрт.
Слабеење на државата и создавање на колонатот
Во првите векови од нашата ера, освојувачките војни што им носеле на Римјаните големи богатства станале сè поретки. Наместо да освојува, римската држава морала да се брани од надворешни напади. Многу бил намален бројот на робовите. Војската станала недисциплинирана. На освоените територии, во разни делови на државата, се кревале бунтови. Римската држава започнала брзо да слабее. Робовите не биле заинтересирани за работа, затоа што немале полза од својата работа. Тие слабо работеле, ги кршеле алатите и не го зголемувале производството. Сиромашните селани имале малку земја, од која не можеле да се прехранат. За да го зголемат производството и добивката од земјата, големите земјопоседници почнале да ја делат земјата на помали делови, кои ги давале под наем на сиромашните селани. Тие и понатаму останувале сопственици на земјата: селаните им давале на сопствениците дел од своите производи како наем. Човекот што земал земја под наем се викал колон, а таквата појава се нарекува колонат.
Римските војни против Илирите и античките Македонци
Римјаните војувале против Илирите и античките Македонци повеќе од половина век. Први на удар се нашле илирските земји што биле најблиску до Италија. Рим морал да води три војни за да ја покори Илирија. Илирите давале силен отпор. Во времето на кралот Гентиј се водела третата Римско-илирска војна. Пролетта 168 година пред н.е. Илирите биле поразени. Кралот Гентиј бил заробен и бил одведен во Рим заедно со целото семејство. Илирските територии биле приклучени кон римската држава. Таа им наметнала на Илирите големи даноци. Во времето кога започнале римските освојувања на Балканот, Македонското кралство било мошне силно. Македонија имала централна положба на Балканот, па затоа била важна за Римјаните и за нивните идни освојувања. Македонија била богата со руда, со плодни котлини погодни за земјоделство, како и со планини погодни за сточарство. Во неа бил развиен градскиот живот. Од населението можело да се собираат војници за помошните единици и да се добијат робови. Затоа Македонија била многу привлечна за Римјаните. Повеќе од педесет години античките Македонци им давале силен отпор на Римјаните. Рим морал да води три војни за да ја покори Македонија. Македонскиот крал Персеј склучил сојуз со илирскиот крал Гентиј за заедничка борба против Римјаните. Но, во 168 година пред н.е., античките Македонци биле поразени во Битката кај Пидна, а Македонија ја загубила својата независност. Кралот Персеј со семејството бил одведен во заробеништво во Рим. Тоа било крај на античката македонска држава. Освен Илирите и античките Македонци, Римјаните успеале да ги покорат и другите балкански народи – Хелените, а подоцна и Тракијците.
Римски провинции на Балканот
Откако го покорил Балканот, Рим им наметнал големи даноци на освоените територии. Градовите и селата биле ограбени, а голем дел од населението било одведено во заробеништво. Римјаните почнале да го искористуваат рудното богатство на балканските земји. Римјаните ги претвориле освоените територии во посебни области, наречени провинции. Прва и најстара римска провинција на Балканот била провинцијата Македонија, основана во 148 година пред н.е. Подоцна биле основани и други римски провинции на Балканот. Во провинциите била воспоставена римска управа, со голем број римски службеници. На чело стоел римски управник, кој ја имал сета воена и цивилна власт во провинцијата. Римјаните го искористувале населението за градење патишта, мостови и тврдини. Некои градови во провинциите можеле да коваат свои пари, кои се користеле заедно со римските пари.
Отпорот на балканските народи против Римското Царство
Покорените балкански народи се бунтувале, пружале отпор и кревале востанија за да се ослободат од римската власт. За да ги држат во покорност, Римјаните предизвикувале нетрпеливост и кавги меѓу нив. Оттогаш останала поговорката „Раздели па владеј“. Македонците први кренале востание против Рим. Тие кренале востание под водството на Андриск, кој бил наречен „лажниот Филип“. За полесно да ги придобие луѓето, Андриск велел дека тој е Филип, синот на последниот македонски крал Персеј. Востанието добило широки размери. Андриск се прогласил за крал и извојувал неколку победи над Римјаните. Но, во 148 година пред н.е. востаничката војска била поразена, Андриск бил заробен, а востанието задушено. Истата година Македонија била претворена во римска провинција. Со Македонија сега управувал римски намесник, во земјата била распоредена постојана римска војска и била воведена римска администрација. Македонија била претворена во главна воена база на Римјаните за нивните натамошни освојувања. Една година подоцна, и Хелените кренале востание против римската власт. Главен центар на востанието бил градот Коринт на Пелопонез. Римјаните успеале да ја победат востаничката војска и да го освојат градот Коринт. Градот бил ограбен, запален и разурнат. Востанието било задушено, а на Хелада биле наметнати големи даноци. Најголемото востание на Илирите против Рим го предводел Батон, во почетокот на првиот век од н.е. Во востанието учествувале многу илирски племиња. Во почетокот востаниците забележале неколку победи. Но, во третата година од востанието, Римјаните излегле со голема војска и успеале да ги победат Илирите во неколку битки. Батон морал да се предаде, а востанието било задушено.
Романизација на балканските земји и на Македонија
Во освоените балкански земји се ширел римскиот начин на живеење, латинскиот јазик, римската религија и култура. Се отворале училишта на латински јазик. Во употреба биле римските пари – денари. Постојано се зголемувал бројот на римските службеници, трговци, занаетчии и колонисти. Римската држава ги населувала на Балканот посиромашните римски граѓани. Најголем дел од нив биле поранешни војници. За служење во војската, тие од државата добивале земја. Таквите населби се викале колонии. Колонии имало во сите римски провинции на Балканот. Такви колонии биле: Скупи (Скопје), Јадер (Задар, Хрватска), Емона (Љубљана, Словенија) и други. Освен службениците и војниците, во колониите се населувале и трговци и занаетчии. Тие придонесувале за ширење на римската култура, латинскиот јазик и римскиот начин на живеење. Балканските народи постепено го прифаќале латинскиот јазик, а особено римската култура. Во старите балкански градови Римјаните подигале нови градби во римски стил: палати, театри, храмови, водоводи и бањи. На тој начин започнала постепена романизација на балканските народи.
Остатоци од Римски градови во Македонија
Македонија е многу богата со остатоци од римската култура, особено со остатоци од римски градови. Еден од нив е градот Стоби, кој се наоѓа во близината на Велес, на местото каде Црна Река се влева во Вардар. Стоби имал значајна положба не само за воените походи на Римјаните, туку и за трговијата. Во Стоби можат да се видат остатоци од театар, цркви, луксузни приватни куќи – палати, улици, бањи и плоштади. Во овој град имало и ковачница за пари. Во Македонија се зачувани остатоци и од други римски градови, како: Хераклеја (Битола) и Скупи (во близината на Скопје). Исто така, остатоци од римски градби има и во Лихнидос (Охрид), Банско (кај Струмица) и други.
Внатрешни и надворешни причини
Со текот на времето, римската држава сè повеќе слабеела. Незадоволните селани и робовите постојано се бунтувале. Војниците не примале редовно плата и не биле заинтересирани за војување. Стопанството ослабнало, а производството многу се намалило. Во четвртиот и петтиот век, римската држава започнале да ја напаѓаат племињата Хуни и Германи. Хуните продреле од Азија во Европа во втората половина на четвртиот век. Под водството на Атила, во петтиот век создале силна држава со центар во Панонија. Оттаму ги напаѓале териториите на римската држава. Нивните напади имале ограбувачки карактер. Најжестоки биле нападите на германските племиња Вандали и Визиготи. Визиготите го освоиле и го ограбиле градот Рим во 410 година, а истото го направиле и Вандалите во 455 година.
Поделба на државата
Римската држава немала сила да се одбрани од нападите на варварските народи. Во 395 година, римската држава била поделена на два дела: Западно Римско Царство, со седиште во Рим и Источно Римско Царство, со престолнина во Цариград (Цариград, денешен Истанбул). Двата дела на римската држава никогаш повеќе не се обединиле. Подоцна Источното Римско Царство го добило името Византија. Тоа ќе постои уште илјада години, до средината на петнаесеттиот век. Македонија останала во составот на Источното Римско Царство.
Пропаѓање на Западното Римско Царство
Западното Римско Царство било изложено на чести напади на варварските народи. Буните и востанијата на потчинетите народи биле бројни. Затоа царството брзо пропаднало. Во 476 година, еден од водачите на германските племиња го симнал од престолот последниот римски владетел, царот Ромул Августул. Оваа година се смета за крај на Западното Римско Царство. Таа се смета како крај на историјата на стариот век во Европа и почеток на средниот век.
Забавата и културата во Римското Царство
Во Рим постоеле четири организации кои приредувале циркуски игри. Тие располагале со коњи и луѓе потребни за организирање на трките инив им ги изнајмувале на приредувачите на игрите за определен паричен надомест. Тие организации имале сопствени бои кои ги носеле учесниците во трките. Тие организации биле: бели (factio albata), црвени (factio russata), зелени (factio prasina) и сини (factio veneta). Царот Домицијан вовел уште две бои — златна и пурпурна (кои имале статус на царски бои), но тие не се одржале долго време. Населението со воодушевување ги следело игрите при што постоела голема поделеност меѓу приврзаниците на четирите организации.
Стариот Рим како тема во уметноста и во популарната култура
Римското Царство и Римјаните се јавуваат како тема во бројни дела од уметноста и популарната култура, како:
NGC 1047
NGC 1047 — леќеста галаксија во соѕвездието Кит, заведена во Новиот општ каталог на длабоконебесни тела.
Откривање
Објектот е откриен на 10 ноември 1885 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 1047 е од видот S0-a. Видливиот сјај со голо око изнесува 13,5 m, а оној во рамките на интервалот од минималната до максималната честота 14,4 m, додека површинскиот сјај изнесува 13,1 m/лм2. NGC 1047 има привидни димензии од 1,3' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 40 м 32,8 с, а неговата деклинација, односно висината на лакот на тој агол, - 8° 8' 50". Положбениот агол на објектот е во износ од 88°.
Други поделби
Проучување на NGC 1047 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 10132. Во рамките на атласот на длабокото небо, Уранометрија 2000.00, објектот припаѓа на групата означена со бројот 265; додека во Каталогот на основни ѕвезди (GSC) е групиран под бројот 5285. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1292.
Дамчест бакарец
Дамчестиот бакарец (Lycaena thersamon) е пеперуга од семејството на пеперуги синци, од видот бакарци. Пеперугата ја има и во Македонија.
Опис
Распонот на крилјата на пеперугата е од 14 до 16 мм и тоа ја прави дел од групата на мали пеперуги. Возразните единки летааѕ од април до октомври, во зависност од местото и температурата. Ларвите се хранат со растението Polygonum aviculare.
Горната страна на пеперугата има златно-црвенкаста боја, а кај задниот дел има темни нијанси. Долната страна на пеперугата има сивкаста боја, а во предиот дел има голем диск во црвенкаста боја. Покрај краевите има кафенкасто-портокалови нијанси со дамки. Пеперугата има и мала опашка. Нијансите на боите варираат од местото. Ларвите се зелени, дорзалниот дел е жолт. Главата и нозете се кафеави. Куклата е округла и кафена. Пеперугата претпочита сончеви падини.
Белоруска азбука
Белоруската азбука (белоруски: Беларускі алфавіт) е кирилична азбука која води потекло од старословенската азбука. Во денешниот современ облик постои од 1918 година и се состои од 33 букви. Се користи за пишување на белорускиот јазик, јазик од групата на источнословенски јазици.
Подробности
Официјално, буквата <г> се чита и како и како, иако втората варијанта се среќава само во заемки и мимеза. Буквата „ґ“ некои ја користат за вториот глас, но таа никогаш немала место во стандардната кодификација на велоруската азбука.
Комбинациите „дж“ и „дз“ се совпаѓаат со гласовите на македонските букви „џ“ и „ѕ“.
„Ў“ не е засебна фонема, туку неутрализација на „в“ и „л“ кога не се проследени од самогласка, како да речеме пред согласка или на крајот на зборот.
Палатализацијата на согласките главно се означува со избор на самогласна буква, како што може да се види подолу во примерот за и, кои обете се пишуваат со буквата „п“:
Кога согласката не е палатализирана и му претходи на гласот „ј“, тогаш се користи апостроф (’) за одвојување на јотираната самогласка: „п’я“, „п’е“, „п’і“, „п’ё“, „п’ю“ (пја, пје, пи, пјо, пју) („І“ е палатизирана верзија на „ы“ и претставува една едиствена фонема). Апострофот не се смета за буква, па така не се користи при азбучни редења.
Историја
Средновековната кирилица (XI век) имала 43 букви. За време на еволуирањето на белоруската азбука биле исфрлени 15 букви, од кои последните четири биле исфрлени со воведувањето на официјалната белоруска граматика во 1918. Биле додадени 4 букви, и така била создадена денешната белоруска азбука.
Додадените букви биле:
Црндолски Водопад
Црндолски Водопад ― водопад на потокот Црн Дол кој е десната притока на Брегалница. Тој е еден од Пехчевските Водопади, висок е 6,7 метри, во подножјето има плиток природен базен (карпест котел или џиновски лонец).
Местоположба
Црндолскиот Водопад се наоѓа на нешто повеќе од 10 км од градот Пехчево, околу 700 метри над вливот на Црн Дол во Брегалница во шумовит предел.
Пристап
Од Пехчево до вливот на Црн Дол во Брегалница води асфалтен пат, а оттука до самиот водопад постои уредена пешачка патека со уредени места за одмор.
Туризам
Црндолскиот Водопад е слабо познат вон месни рамки. Заради добрата пристапност и уреденоста, жителите од околните населени места го користат за излети.
Microsoft Office
Микрософт Офис (Microsoft Office) е софтверски пакет на компанијата Микрософт, наменет за канцелариска работа. Основниот пакет ги содржи следниве апликации:
Микрософт Ворд (Microsoft Word) - за обработка на текст,
Микрософт Ексел (Microsoft Excel) - за табеларни пресметки,
Микрософт пауерпоинт (Microsoft PowerPoint) - за изработка на презенатции,
Микрософт Аутлук (Microsoft Outlook) - за e-mail - ови
Останати Апликации
Микрософт Фронтпејџ (Microsoft FrontPage) - за изработка на едноставни интернет сајтови
Микрософт Инфопет (Microsoft InfoPath) - за изработка на XML образци
Микрософт Уанноут (Microsoft OneNote) - за собирање и извенување на белешки
Микрософт Паблишер (Microsoft Publisher) - за публикување
=Верзии=
1990. Микрософт Офис за Виндоус
1992. Микрософт Офис за Виндоус 3.0
1997. Микрософт Офис 97 (Office 8.0)
1999. Микрософт Офис 2000 (Office 9.0)
2001. Микрософт Офис XP (Офис 10.0 или Офис 2002)
2003. Микрософт Офис 2003
2007. Микрософт Офис 2007
2010. Микрософт Офис 2010
2013. Микрософт Офис 2013
Марли и јас (филм)
Марли и јас (Marley and Me) е американски комедија– филм на од 2009 год. Филмот својата премиера ја имаше на Божиќ, на 25 декември и го освои рекордот во 14.175.000 продадени билети за премиерата за време на Божиќ.
Синопсис
Додека снегот упорно паѓа ноќта на нивната венчавка, младиот брачен пар, Џон (Овен Вилсон) и Џени Гроган (Џенифер Анистон), одлучуваат да ја напуштат лошата зима во Мичиген и да се упатат на југ и да започнат нов живот на Флорида. Двајцата се вработувааат како новинари во конкурентски локални вести, го купуваат својот прв дом и заедно тргнуваат на авантура на бракот, нова кариера и нов живот. Инаку Џон и Џени се сложуваат одлично, но кога е во прашање “проширувањето” на семејството, нивните ставови се спротивставуваат. Несигурен во тоа дека е спремен за деца, Џон својот страв му го признава на пријателот и колега Себастијан, кој му нуди совршено решение, тој да и купи на Џени, куче. Звучи како добра идеја, но тогаш на сцената настапува Марли.
Тие го купуваат слаткиот златен лабрадор, кој за многу кратко време пораснува во огромно куче полно со енергија, претворувајќи го нивниот дом во вистински хаос. Го исфрлаат на натпревари за кучиња, гризе ѕидови, го јаде троседот, ги превртува кантите за ѓубре, ја кради мисирката на Денот на благодарноста итн. Дури ни најновата огрлица на Џени не е сигурна покрај острите заби на Марли. И покрај тоа, хаосот кој со текот на годините успеал да го направи, Марли и понатаму го следи нивниот живот. Заедно со промените на работа, куќните адреси и бројот на членовите во фамилијата. Џон, Џени и Марли и покрај сите незгоди ќе останат заедно.
Филмски критики
Марли и јас, на мрежното место Ротен Томатоес е оценет со задоволителни 61%, а зошто оцената е баш таква, ќе дознаеме наскоро. Како и секогаш, критики има различни – ‘Ако сакате да видете возрасна личност како плаче, одите со неа и изгледате го овој филм’. (ReelViews). Е сега, овој коментар би можело двојако да се разбери, но критичарот кој го напишал е задоволен од виденото. А да не мислат така сите докажува и оваа критика на Washington Post: ''‘Кога веќе сите ќе сфатите дека една добра книга не крие и еднакво добар филм. Ова заедно е еден голем промашај.’''
Без обзир на критиките, изгледа дека филмот многу им се допадна на публиката и во два месеца освои повеќе од 142 мил. долари а тајната на успехот е напишана во консензусот на веќе споменатата страница – Марли и јас.
Виниче
Виниче — село во Скопско, во состав на Општина Гази Баба.
Географија
Селото се наоѓа во областа Црногорија, североисточно од Скопје, во подножјето на Скопска Црна Гора, на еден километар источно од с. Црешево.
Стар век
Најраните наоди кои сведочат за населеноста на Виниче датираат од доцната антика и се претставени со два археолошки наоѓалишта: тврдината Градиште и гробницата кај месноста Огради.
XIX век
Во XIX век селото ѝ припаѓало на Скопската каза на Отоманското Царство. Според статистиката на Васил К’нчов („Македонија. Етнографија и статистика“) во 1900 г. во Виниче живеат 65 Македонци-христијани.
XX век
По Втората балканска војна во 1913 г. селото потпаѓа под власта на Србија.
На етничката карта од 1927 г. Леонард Шулце Јена го укажува Винче (Vinče) како село со нејасен етнички состав.
Население
Според последниот попис од 2021 година, во селото живееле 354 жители, од кои 336 Македонци, 4 Срби, 7 останати и 7 лица без податоци.
Родови
Виниче е македонско село, населено во целост со родови на Македонци од православна христијанска вероисповед.
Иселеништво
Иселеништвото воглавно се одвивало кон Скопје. Таму целосно се иселиле Нерабовци, Стаматковци, и др. Потоа има иселеници во соседното село Стајковци (Шаневи, Анџини, Младеновци, Караџовци, Алтиовци, Дељовци, Дрнговци и Шеровци), Драчево (Десковци).
Митра (бог)
Митра (праиндоирански: *mitrás) — персиско божество на светлината, манифестирано во бик и често поврзано со Анахит, божество на водата, кое било поврзано со античкиот маздаизам, со реката Окс,која подоцна била аријанизирана.
Како машки Бог на војната, Митра игра важна улога во маздаистичкиот пантеон и религијата на Персија, сè до Римското Царство кое што го присвојува.
Митра го штити човечкиот род и посредува меѓу Бог и луѓето.
Митот за Митра
Според едно толкување, Ахура Мазда ја бакнал сопствената мајка и така се зачнал Митра,кој по раѓањето се хранел со смокви и ставил фригиска капа, во рацете земал нож,лак и стрела.
Неговиот прв подвиг била борбата со Сонцето во која победил Митра. Втората борба ја водел со див бик,кого тој го победил и го однел во пештерата,но животното успеало да побегне. Сонцето по гавранот му порачало да се врати и повторно да го фати бикот. Митра успеал во тоа и од мртвото тело на бикот изникнале растенија жито од коските и винова лоза од крвта. Злобниот дух испратил змија да ја испие крвата и шкорпија да го отруе божественото семе. Но, овие обиди биле спречени.
Во исто време, се појавуваат првите луѓе. Ариман испраќа суша на земјата,но Митра ја погодува карпата со стрела,создавајќи извор.
Во митот за Митра се споменува и големата поплава,при што избраниот човек гради брод и се спасува од несреќата.Се спомнува и големиот пожар,но ни тој не ги уништил луѓето.
Митра на крајот влегува во кочиите на Сонвето и оди преку океанот до боговите.
Митраистичка религија
Митрајската религија се заснова на дуалистичкото улење за маздаизмот за постојаната борба на доброто (Ахура Мазда) и злото (Ариман).
Во исто време, Ахура Мазда ќе биде над него само во зороастризмот и во кралската религија на а Ахаменидите, во која големиот персиски Бог само случајно ќе ја признае надмоќта на Богот на Сонцето,духовниот час во Вох Манах, за да се соедини кон синкретизмот на Магите (во хеленизмот идентификуван со Аполон).
Во времето на Заратустра, машките митски-воински машки заедници, собрани под знакот на Митра,ги ширеле своите сурови постапки низ целиот индоирански свет. Овие братства на млади воини наречени „курјаци“ тие ги мешале оргијатските ритуали со крвави жртви под знамето на змеј или волк. Карактеристилни се нивните знамиња, шлемови и црна облека.
Овие воинствени обичаи ќе бидат користени и насочувани од персискиот феудален поредок да служат под маската на дисциплинирани борби во војската на Ахаменидите. Во времето на Заратустра, овие банди биле солидарни со карапаните (волшебници) и кавиите (владетелите) кои тој подеднакво ги осудувал. Оваа ера на високоит персиски феудален систем имала форма на општа анархија,во која утврдените оази во долините и тврдините на планините требало да се бранат и од грабежи и упади на номадските коњаници и од уништувањето на фанатичките банди.
По ариските племиња кои усвоиле седентарен начин на живот на рабовите на источна Персија и азиските степи, племињата Саки се населиле во оазите создадени од нивните претходници и, занимавајќи се со земјоделство и занаетчиство, интегрирани во персиското општество.
Вторите продолжиле со номадскиот начин на живот во пределите кој во Авест се означени под името Туран, се протегала сè до Аралското Море и реката Јаксарт до Алтајските планини на границита со Монголија, и во која воVI. век п. н е. се создава цивилизацијата - Саки и Масагети.
Митраисмот во Европа
Историските извори зборуваат за ширењето на митраисмот преку гусарите од Киликија, кои по поразот на Помпеј во 67 година п.н.е. биле поробени и однесени во Римската Империја.Во ропство, тие го ширеле митраисмот низ целата империја. Митраисмот станува многу популарен кај римските војници и успеал да се наметне дури и меѓу римските цареви.Тој веројатно се здобива со популарност меѓу војниците затоа што неговата вера била ограничена само за мажите и се верувало дека Бог Митра може да обезбеди ново раѓање за подобар живот, и покрај тоа тој бил мистичен култ што предизвикувал уште поголема желба и интерес да бидеш примен во него. Едно светилиште, односно Митра, примал само 100 членови, па уште повеќе привлекувал следбеници затоа што учесниците на церемониите се чувствувале привилегирано. Митраисмот останал таен култ засекогаш дури и кога римските цареви преминале во Митраисам, култот останал со многу тајни и мистицизам. Со римското освојување на нови територии и движењето на легиите, се шири и митраисмот. Затоа, некои го нарекле овој култ религија резервирана само за војниците. Митраисмот се здобил со толку голема популарност во воените редови што култот на Митра бил подигнат и изедначен со култот на Сонцето, така што овие два култа станале едно, односно Митра и Сол станале едно. Некои од императорите кои го почитувале култот на Митра биле императорот Диоклецијан, кој му го посветил жртвеникот на Митра во Карнум. Додека Царот Комодус толку многу уживал во Тајните на мистеријата што случајно убил еден од следбениците на култот. Царот Јулијан Филозоф кој отворено зборувал дека тој е Митра.
Мистериите на Митра
Под поимот мистерии на Митра мислиме на обредите во кој следбениците на култот жртвуваат бик. Обредот се изведувал на светилиштата наречени Митраи. Митраите се наоѓале во пештери или под земја и во близина на извор, поток или бунар. Главната улога ја имале носителите на факели Котес и Каутопатес, кои внимателно ги следеле митрајските мистерии. Секој следбеник морал да се заколне дека ќе ја чува тајната на Мистеријата. Имало и степени на иницијација, кои се поврзани со митот за потфатите на Богот Митра. Најнизок ранг во митрајската хиерархија било Гавран, а по него следеле,Жена, Војник, Лав, Персиец, гласник на Сонцето, а највисоката и најценетата титула била наречена Татко. Хиерархијата била поделена на учесници и слуги, така што Гавран, Жената и Војникот биле слуги, додека повисоките редови биле учесници. Преку ритуалите, верниците на култот се обидувале да ги повторат или оживеат подвизите на Митра жртвувајќи бик. Со жртвувањето на бик, тие го повторувале неговиот подвиг и го славеле помирувањето меѓу Сол (Божеството на Сонцето) и Митра. Тие верувале дека преку митрајските мистерии тие всушност се поврзани со Митра кој им поставува закони на висок морал и за возврат им ветува на своите следбеници подобар живот по смртта или ново раѓање.
Падот на митраисмот на европско тло
Митраисмот растел заедно со христијанството, но бидејќи бил ограничен на мажи и 100 члена по светилиште, тој заостанувал многу. Додека митраистите се обидувале да бидат тајно друштво, христијанството правело се во јавност, ги прифаќало и двата пола и не било ограничено со бројот на членови. Митраисмот добил голем удар кога Константин Велики го издал Миланскиот едикт во 313 година, со кој се вовела ера на толеранција кон религиите. Христијанството тогаш се развива во полн ек, додека митраисмот стагнира. Митраисмот повторно се здобил со популарност за време на царот Јулијан Филозоф, кој се прогласил за Митра и бил против христијанството, па затоа христијаните го нарекувале Јулијан Отпадникот. Таа популарност не траела долго, траела сè до царот Теодосиј Велики и неговиот указ 380 година. година во која тој го назначува христијанството за главна религија и ги забранува и прогонува сите други религии. Митраисмот не успеал да го преживее прогонството од страна на императорот Теодосиј Велики и тоа доживува пропаст на европско то тло.
Познатиот француски филозоф и историчар на религии Ернест Ренан изјавил: „Ако ширењето на христијанството беше запрено од смртоносна болест, светот ќе беше митраисиран“.
Регионализација
Регионализација во буквална смисла на зборот означува тенденција на формирање региони.
Во смисла на национална политика означува тенденција на регионализација на една земја и давање овластувања на централната власт во рацете на локалната власт.
Во меѓународна смисла, ја покажува тенденцијата на две или повеќе земји кон создавање заедничка политика типична за географскиот и културен регион во кој тие се наоѓаат.
Гулдов Појас
Појасот, според неговиот настанок и традиционална дефиниција, се протга многу помалку од една десеттина од месната обиколка на галаксијата, што значи дека во галактички координати зафаќа тесен распон на галактички должини. Соединувањето и/или зачетокот на нови ѕвезди кои се поблиску вбројуваат во него имаат старост од 30–50 милиони години. Освен претпоставената претходна магливост на многу од помладите ѕвезди и релативната концентрација на гас, чинителите на непрекинатоста и густината на Гулдовиот Појас се слабо изучени — во дел од водечката литература се передлага дека за ова е одговорна темната материја како нераздвојно својство на големата густина на неодамна забележаната ѕвездообразба. Појасот е наречен по американскиот астроном Бенџамин А. Гулд кој ја открил во 1879 г.
Појасот се сости од млади ѕвезди во многу соѕвездија. Тие се, по редослед југ-запад, а потоа север-запад (по Јужен Крст): Персеј, потоа соседните делови Кефеј-Гуштер – се прекинува кај соѕвездијата околу галактичката пречка/испакнатина, а потоа Скорпија, Волк, јужниот дел на Кентаур и Јужен Крст. Во овој дел се наоѓа здружението Скорпија-Кентаур, потоа соседните делови Кобилица-Едро-Крма, Големо Куче, Орион кој се протега низ небесниот екватор. Изоставува мал број помлади ѕвезди во надворешноста на галактичкиот диск и се враќа во Персеј.
Појасот прави мали кривини на исток и запад согласно неговиот наклон или најголемо отстапување од видливата галактичка рамнина богата со ѕвезди.
Microsoft Excel
Microsoft Excel е програмa наменетa за табеларни пресметки и е дел од Microsoft Office пакетот.
Ексел припаѓа на канцелариски софтвер достапен за Мак ОС и Виндоус, со актуелните верзии 2011, односно 2010. Популарноста на ексел е во примамливиот концепт на вкрстени табели и добрата прегледност преку графикони, формули, листи, табели и други структури.
Монтажа
Монтажа е творечка постапка на бирање и распоредување на кадри во сцени и секвенци и нивно групирање во едно конечно дело - филм. Терминот монтажа произлегол од традиционалната постапка при работење со филм, но денеска пред сè се користи дигитална технологија. Монтажерот работи со снимени кадри кои ги селектира и групира во сцени и секвенци кои пак се групираат во конечно дело - филм. Филмската монтажа многу често е нарекувана и ,,невидлнва уметност", затоа што кога е добро изработена, гледачот на филмот многу тешко може да ги примети постапките во монтажата.
Шарлот Страндберг
Шарлот Марија Страндберг (роден на 20 септември 1962 година во Тоби, Шведска) е шведска ревијална-пејачка и глумица. Таа припаѓа на семејството Страндберг; е внука на Оле Страндберг и полусестра на Евабрит Страндберг.
Милијарда
1.000.000.000 (една милијарда, илјада милиони, кратенка: млд) е природен број кој му следи на бројот 999.999.999, а му претходи на 1.000.000.001.
Научно (ексоненцијално), бројот се претставува со 109.
Во некои земји што ја користат долгата скала, овој број се нарекува „билион“.
Бројот како основа се изразува со SI-претставката „гига-“, што значи 1.000.000.000 пати поголемо од основната единица.
Претстава на размерот на бројот милијарда:
Наводи
مليار
Куќа на бул. „Први мај“ бр. 179 и ул. „Браќа Мингови“ (Битола)
'''Куќа на бул. „Први мај“ бр. 179 и ул. „Браќа Мингови“ — архитектонско обележје во градот Битола, заведена како културно наследство на Македонија во Списокот на заштитени добра''' на Министерството за култура под реден број 82 во Битола.
Скитник
„Скитник“ — југословенски филмод 1987 година, во режија на Зоран Чалиќ, кој го напишал и сценариото. Специјални гости на филмот се: Владета Кандиќ во улогата на Бата Канда и Љиљана Петровиќ која го позајмува гласот на убавата Рада.
Содржина на филмот
Една млада и убава Ромка доаѓа во Белград и има само една желба - да стане пејачка. Таа добива можност да ги оствари своите соништа настапувајќи со славниот хармоникаш Бато Канда во таверната „Циганска ноќ“. Поради нејзиниот глас и убавина, таа станува широко позната, собирајќи бројни обожаватели. Но, популарноста е меч со две острици...
Спирамид
Спирамидот (развојно неговото кодно име е AMI-193 ) тој е експериментален антипсихотик кој делува како селективен антагонист на рецепторот на 5-HT2A, 5-HT1A и D 2. Има незначителен афинитет за 5-HT 2C рецепторот.
Вајл (река)
Вајл (герм. Weil) — помала река во покраината Хесен, Германија. Долга е 50 км, по што се влева во реката Лана кај градот Вајлбург. Тече исклучиво низ планинскиот венец Таунус, а извира во подрачјето помеѓу планините Голем и Мал Фелдберг. Минува и низ местата Шмитен, Вајлрод и Вајлминстер. По течението се протега планинарска и велосипедска патека.
Кралски театар (Солун)
Кралскиот театар во Солун, Грција е дел од Националниот театар на Северна Грција. Сместен е на плоштадот до Белата кула. Има капацитет од 683 седишта.
Историја
Театарот бил изграден во 1940 година, проектиран од архитектот и градски планер Константинос Доксиадис. Театарот бил изграден без покрив, како летен театар. Но на самото отворање, во јули 1940 година, за време на претставата „Ричард III“ од Шекспир, заврнал дожд, па било решено да се постави некаков покрив. За време на окупацијата на Грција, од 1941 до 1944 година, театарската сцена била користена за разни културни настани на окупаторските власти. Во 1961 и 1962 година, овде се наоѓало седиштето на Државниот театар на Северна Грција, а во текот на следните години, просторот се користел како место за проби, но и за складирање на материјали.
Во 1996 година, почнала изградбата на нова зграда, која е отворена во 2000 година. Во новата зграда има повеќенаменска сцена (погодна за перформанси концерти, кино и слично), фоаје и неколку простории кои се користат за различни настани, како што се изложби, конференции, предавања, итн.
Ана-Лена Стриндлунд
Ана-Лена Стриндлунд (родена на 21 јуни 1971 година во Хагалид, Стокхолм) е шведска глумица. Студирала на Јужен латински.
Служба за заштита на природата (Шведска)
Службата за заштита на природата (швед. Naturvårdsverket) е владина агенција во Шведска одговорна за предлагање на регулативи и постапки за заштита на животната средина и нивно спроведување. Основана е во 1967 и е под надлежност на Министерството за животна средина на Шведска. Меѓу другото, службата раководи и со националните паркови во земјата.
Microsoft Access
Microsoft Access е апликација за управување со база на податоци и е дел од Microsoft Office пакетот.
Аксес се состои од механизмот „Џет“ за база на податоци (на англиски : Microsoft Jet Database Engine). Освен табели и релации, аксес нуди и прашалници, извештаии, обрасци, веб-обрасци, марко-и и програмски модули. Исто така нуди и едноставен и автоматизиран начин на правење на програмски опкружувања. Главно се користи во малите и средните претпријатија. Често се користи и како клиентска апликација преку драјверот „ODBC“ од каде прифаќа и обработува податоци од некој друг систем за база на податоци. Многу добри резултати постигнува и во областа на обработка на информации преку локални и глобални мрежи дадени во врска со Мајкрософт Ексел.
Црква „Св. Димитриј“ - Бојмица
Свети Димитриј (Άγιος Δημήτριος) — црква во гратчето Бојмица, Гуменџиско, Егејска Македонија. Влегува во состав на Гуменџиско-бојмичко-ругуновската епархија на Цариградската патријаршија.
Историја
Во 1843 г. османлиската власт дала дозвола за изградба на црква во селото. Жителите веднаш почнале со изградбата на „Св. Димитриј“, завршувајќи ја во 1859 г.
Брестова пеперуга
Брестовата пеперуга (Satyrium w-album) — пеперуга од семејството на пеперуги синци, од видот опашкари. Пеперугата ја има и во Македонија.
Црква „Св. Димитриј“ - Бојмица
Архитектура
Црктава е трикорабна базилика, типична за своето време. По населувањето на грчките доселеници во 1922 г. црквата е проширена на запад. Храмот има внатрешни димензии од 24,40 × 9,65 м. Корабите се одделени од девет пара столбови, од кои последнииот пар е зад иконостасот. По издолжувањето на црквата на запад, трем останал само на југ. Нишите на ѓаконикот и жртвеникот се вградени во дебелината на самиот источен ѕид, а нишата на олтарот е полукружна и одвнатре и однадвор. Храмот има три влеза — два од југ и еден од запад. Од нив оригинален е само јужниот, и во нишата над него има дел од фреска на покровителот Димитрија Солунски. Ѕидаријата е направена од речни камења, а аглите се од камени блокови изделкани правоаголно.
Збирка „Костаки“
Збирката на Костаки е уметничка колекција на дела од уметници на руската авангарда, собрани од страна на колекционерот, Џорџ Костаки. Собирањето на делата започнало во 1946 година, а содржи дела изработени од почетокот на 20 век до крајот на меѓувоениот период. Колекцијата вклучува 1.275 дела (масла, проекти, керамика и друго), со што претставува најголема збирка на руската авангарда надвор од Русија. Од страна на грчката држава овие дела се откупени во 1997 година, кога министер за култура бил Евангелос Венизелос. Државниот музеј на современа уметност е основан паралелно со преземањето на колекцијата, а еден дел од оваа колекција е постојана поставка во музејот.
Црква „Св. Димитриј“ - Бојмица
Внатрешност
Од особен интерес е внатрешноста на црквата. Живописана е од 1860 до 1862 г. од познатиот зограф Маргаритис Ламбу од погрченото солунско село Кулакија. Таваните имаат силни бои и геометриски форми. Предниците на аркадите имат наивни фрески со сцени од житието на Христос. Владичкиот престол и амвонот се резбани и насликани со силни бои. Јужно од црквата има куловидна камбанарија. Во храмот има икони од Авраам Папандреу (1852) и Дамјанос Георгиу (1869, 1871, 1873), на кулакискиот зограф Николаос Константину и на Димитар Вангелов од Петрово, Ениџевардарско.
Брестова пеперуга
Опис
Оваа пеперуга е по обем мала. Пеперугата е кафена и повеќето од својот живот го поминува високо во крошните на дрвјата. Најдобро може да се види со помош на двоглед. Горниот дел од крилјата е кафеав со мала портокалова дамка во задниот дел. Кај мажјаците има мала бледа дамка во предниот дел. Долниот дел на пеперугата е светлокафена со мала бела линија. Има бела линија во цик-цак форма. Пеперугата има две мали опашки, кои кај женките се поголеми. Секогаш се одмораат со затворени крилја.
Збирка „Костаки“
Џорџ Костаки (1913 - 1990), кој работел како возач во грчката амбасада во Москва, ги откупувал делата на руските авангардни уметници. Се смета дека за купување се потрошени околу 40 милиони евра, а за складирање дополнителни 200.000 евра.
Црква „Св. Димитриј“ - Бојмица
Внатрешност
Во 1981 г. црквата е прогласена за споменик на културата.
Брестова пеперуга
Распространетост
Пеперугата е расширена во северната полутопка. Пеперугата може да се најде во скоро цела Европа, па сè до Јапонија. Ја нема во Северна Америка.
Македонија на Зимските олимписки игри 2006
Македонија учествуваше на Зимките олимписки игри 2006 во Торино, Италија.
На игрите, македонските спортисти не освоија медал.
Јовано, Јованке
Јовано, Јованке — македонска народна песна. Во песната се зборува за забранета љубов помеѓу двајца млади.
Дејвид Хоџес
Дејвид Хоџес (анг. David Hodges; р 5 декември 1978) е текстописец, продуцент, композитор, вокалист и клавијатурист од Литл Рок, Арканзас. Тој е најдобро познат како член на бендот Evanescence, кој го напуштил во 2002 година. Тој исто така бил дел од бендовите Trading Yesterday, The Age of Information, Avox, и се појавил како соло музичар. Тој моментално се наоѓа во Лос Анџелес, каде е фокусиран на неговата работа како текстописец и продуцент.
Pectinatus
Pectinatus е род на бактерии од коленото Firmicutes, кои се класифицирани во рамките на класата Negativicutes.
Филогенија
Моментално прифатената таксономија е заснована на Списокот на имиња на прокариотите со евиденција во номенклатурата (анг. List of Prokaryotic names with Standing in Nomenclature - LPSN) и Националниот центар за биотехнолошки информации (анг. National Center for Biotechnology Information - NCBI), а филогенијата е заснована на 16S рРНК-заснованото LTP ослободување 111 од Проектот "Животно дрво на сите видови" (анг. The All-Species Living Tree Project).
Масовни убиства во Штипско, Кочанско и Повардарието
Масовни убиства во Штипско, Кочанско и Повардарието — случиле во периодот од 6 октомври до 7 ноември 1944 година. Тие биле извршени од страна на германскиот окупатор кој веќе ја губел контролата над територијата на Вардарска Македонија и чија Армиска група Е се повлекувала од Грција. Масовните убиства во овој период вклучуваат стрелања кои биле извршени во 16 села во Штипско, Кочанско и Повардарието, како и во градот Кочани, при што биле убиени вкупно 267 лица. Повеќе од половината од овие убиства, вкупно 137, биле извршени на 14 октомври 1944 година во 9 села во Штипско и Кочанско. Најмногу настрадале штипското село Крупиште, каде биле убиени 49 лица, демиркапиското село Бесвица со убиени 43 лица, штипското село Горни Балван со убиени 26 лица и кочанското село Уларци со убиени 25 лица.
Хронологија на масовните убиства
Во периодот од 6 октомври до 7 ноември 1944 година се случиле следните масовни убиства:
НБА Ол-стар натпревар
НБА Ол-стар натпревар (или НБА натпревар на сите ѕвезди NBA All-Star Game) е егзебициски кошаркарски натпревар, кој се игра секоја година во февруари за време на НБА Ол-стар викендот и претставува негов најзначаен настан. На овој натпревар играат најдобрите 24 избрани играчи играчи од Источната и Западната конференција на НБА, по 12 од секоја конференција.
Почетната постава на секој тим се избира со комбинација на гласање од навивачи, играчи и медиуми, додека тренерите ги избираат резервните играчи, седум играчи од нивните соодветни конференции, така што секоја екипа има список од 12 играчи. На тренерите не им е дозволено да гласаат за сопствените играчи. Ако избран играч не може да учествува поради повреда, комесарот на НБА избира замена. За време на натпреварот екипите носат специјални дресови изработени за Ол-стар натпреварот, а самиот натпревар претставува голем спектакл.
Првиот НБА Ол-стар натпревар се одиграл во Бостон Гарден на 2 март 1951 година и оттогаш не се играла само во сезоната 1998-1999 (поради локаутот) и во сезоната 2020-2021 (поради пандемијата од коронавирус). Од 1951 до 2017 година се играло по формат истокот против западот, а почнувајќи од 2018 година, водечките играчи по бројот на гласови од секоја конференција се назначени како капитени на тимовите и можат да избираат од групата Ол-стар играчи со кои ќе играат за да ги формираат своите тимови без оглед на конференцијата.
Учество и формат
Учеството во натпреварот се определува со гласање на навивачите и гласовите на главните тренери на секој тим од лигата. Гласањето на навивачите ги одредува почетните постави на двата тима. Играчите кои имаат најмногу гласови за својата позиција добиваат место во почетната петорка, додека резервите се определуваат со гласовите на тренерите на сите екипи од конференцијата во која игра тимот. На тренерите не им е дозволено да гласаат за своите играчи. Доколку некој играч е повреден и не е во можност да учествува во мечот, комесарот определува замена.
Снуп Дог
Кордозер Калвин Броудус Јр. (Cordozar Calvin Broadus, Jr.; роден на во ) — американски хип-хоп музичар, глумец и продуцент од Лонг Бич попознат под псевдонимот Снуп Дог (Snoop Dogg), а во поново време Снуп Лајон (Snoop Lion).